Madrid
Madrid (uf spanisch []) isch d Hauptstadt vo Spanie und vo dr Autonome Gmäinschaft Madrid.

D Metropolregion Madrid het öbbe siibe Millione Iiwooner und isch äini vo de grösste Metropole in Öiropa. Madrid ooni Vorort het öbbe 3,2 Millione Iiwooner und isch noch London und Berlin die drittgrössti Stadt in dr Öiropäische Union und die grössti Stadt in Südöiropa.

Madrid isch sit Joorhunderte dr geografischi, politischi und kulturelli Middelpunkt vo Spanie und dr Sitz vo dr spanische Regierig. Au dr Köönig residiert doo, e katholische Erzbischof und wichdigi Verwaltigs- und Militärbehörde. As Handels- und Finanzzentrum het d Stadt nazionali und internazionali Bedütig.

In Madrid befinde sich säggs öffentligi Uniwersidääte und verschideni anderi Hoochschuele, Theater, Museum und Kulturiirichdige.

Dä Iiwooner vo Madrid säit mä „Madrilene“ (spanisch madrileños) oder „Madrider“.

Weblingg 

 Website vo dr Stadt (spanisch)
 Läitfade für gratis Veraastaltige in Madrid (spanisch)
 Sichtenzyklopädii vo Madrid im Internet (Spanisch)

Fuessnoote 

Ort (Spanie)
Hauptstadt (Europa)
Millionestadt